Diari Oficial de la Generalitat Valenciana


Sumari del DOGV 6848, del 27-08-2012 (2012/7935)

Notificació de la sentència dictada en el juí verbal número 750/2011.
---------------------------------------------------------------------

### Dades del document

Número de DOGV
:   6848

Data del DOGV
:   27-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7935


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el juí verbal número 750/2011. [2012/7935]  
Juí verbal 000750/2011  
De: Emilio Estefano Quintana.  
Procuradora: María Luisa Gascó Cuesta.  
Contra: Entidad Servicios Integrales Aitana, SL, i Mapfre.  
Procurador: Juan A. Rodríguez-Manzaneque Alberca.  
En este procediment verbal, seguit a instàncies d'Emilio Estefano Quintana contra Entidad Servicios Integrales Aitana, SL, i Mapfre, s'ha dictat la sentència que, literalment, és com segueix:   
Sentència número 000043/2012   
Jutgessa que la dicta: M.ª Asunción Solís García del Pozo.  
Lloc: València.  
Data: 20 de febrer de 2012.  
Part demandant: Emilio Estefano Quintana.  
Procuradora: María Luisa Gascó Cuesta.  
Part demandada: Entidad Servicios Integrales Aitana, SL, y Mapfre.   
Procurador: Juan A. Rodríguez-Manzaneque Alberca.  
Objecte del juí: verbals per reclamació per fets derivats de la circulació de vehicles.  
  
Antecedents de fet  
Primer. La procuradora dels tribunals, María Luisa Gascó Cuesta, en nom i representació d'Emilio Estefano Quintana, va formular demanda de juí verbal contra la mercantil Servicios Integrales Aitana, SL, i contra l'entitat asseguradora Mapfre, per a reclamar els danys causats en accident de circulació.   
Segon. Una vegada admesa a tràmit la demanda anterior, es van convocar les parts a la celebració del juí, que va tindre lloc el dia 16 de febrer de 2012, a la sala d'audiència d'este Jutjat, amb l'assistència de la part actora i de la codemandada Mapfre; no així de l'altra demandada, Servicios Integrales Aitana, SL, que va ser declarada en rebel·lia. Després del tràmit d'al·legacions, i considerada practicada la prova, el juí es va considerar finalitzat i vist per a dictar sentència.   
Tercer. Que en la tramitació d'este procés s'han observat les prescripcions legals.   
  
Fonaments de dret   
Primer. S'exercita el present litigi, acció personal amb fonament en la responsabilitat per culpa extracontractual de l'article 1902 del Codi Civil. Per a la seua prosperabilitat es requereix la concurrència dels requisits següents: la justificació de la realitat del dany, falta de diligència en qui el produeix i relació causal entre aquell i esta.   
Segon. La valoració de la prova practicada permet considerar provat: l'existència d'un accident de circulació esdevingut el dia 3 de juny de 2010, a l'avinguda de les Germanies, de València, entre els vehicles motocicleta Honda, matrícula 2081 TNT, propietat i conduïda pel demandant, Emilio Estefano Quintana, i la furgoneta Ford Transit, matrícula 1076 EOE, propietat de Servicios Integrales Aitana, SL, i amb assegurança obligatòria a Mapfre. Quan circulava la motocicleta pel carril situat més a l'esquerra de l'esmentada avinguda, i la furgoneta, que transitava per l'immediat de la seua dreta, va realitzar de manera brusca i sense senyalitzar una maniobra de canvi de carril cap a l'esquerra, amb aquest fet va envair la trajectòria normal de la moto, i va provocar la caiguda d'esta en terra. Com a conseqüència del sinistre, la motocicleta de l'actor va tindre danys, la reparació dels quals s'ha valorat en 1.244,84 euros. L'actor va reparar les peces necessàries per a poder circular (doc. núm. 6 de la demanda). A més, també en van resultat danyats uns guants, per un import de 34,87 euros (doc. núm. 7 de la demanda).  
Els fets, de la manera que s'estimaven provats resulten de les proves practicades, i té especial rellevància la testimoniança de José Joaquín Penades López, testimoni presencial en qui no consten raons de parcialitat, que circulava conduint el seu vehicle darrere de la moto de l'actor, i que amb coherència i claredat va relatar en la vista oral la dinàmica de l'accident, coincident amb la versió de la demanda. Corrobora esta versió la ubicació dels danys a la moto; sense que el document de «Declaració d'inexistència de sinistre», aportat per la demandada, permeta desvirtuar el que ja s'ha expressat.   
Tot això posa de manifest l'omissió, per part del conductor de la furgoneta Ford Transit, de la diligència exigible a tot conductor normalment curós, en realitzar una maniobra antireglamentària, que contravé el que assenyalen els articles 28 de la Llei de Trànsit i 79 del Reglament General de Circulació, és a dir: «Tota maniobra de desplaçament lateral que implique canvi de carril, s'haurà de portar a efecte respectant la prioritat del que circula pel carril que es pretén ocupar».   
En definitiva, tal maniobra antireglamentària per part del conductor de la furgoneta, va originar un dany del qual haurà de respondre la mercantil Servicios Integrales Aitana, SL, en aplicació dels articles 1902 i 1903 del Codi Civil. Com també respondrà l'asseguradora Mapfre, en virtut de l'article 76 de la Llei de Contracte d'Assegurança.   
Tercer. Correspondrà a l'asseguradora Mapfre pagar l'interés establit en l'article 20.3 i 4 de la Llei de Contracte d'Assegurança.   
Quart. Costes. Cal imposar-les als demandats, en aplicació de tot el que estableix l'article 394 de la Llei Civil.   
Vistos els preceptes legals esmentats i tots altres que hi són aplicables de manera general i pertinent.   
  
Dispositiva   
Estime la demanda formulada per la procuradora María Luisa Gascó, en nom i representació d'Emilio Estefano Quintana, contra l'administració Entidad Servicios Integrales Aitana, SL, i contra l'asseguradora Mapfre, i condemne els esmentats demandats a pagar solidàriament a l'actor la suma de mil dos-cents setanta-nou euros i setanta-un cèntims (1279,71 €), i a l'asseguradora a pagar l'interés establit en la Llei de Contracte d'Assegurança. Amb imposició de costes processals als demandats.  
  
Contra esta sentència no es pot interposar cap recurs.   
Esta és la meua sentència, que pronuncie, mane i firme.  
I atés que l'entitat demandada, Entidad Servicios Integrales Aitana, SL, es troba en parador desconegut, s'expedeix este edicte a fi que valga de notificació de forma deguda.   
  
València, 6 de juliol de 2012.- El secretari judicial: Yolanda Giménez Ponce.